
Κεκαυμένου Στρατηγικόν’: το Βυζάντιο στον ]11οαι. 
Λέξεις-κλειδιά: Κεκαυμένος, Στρατηγικόν 
Κ. Καλογερόπουλος Δρ. Πανεπιστηµίου Αιγαίου: 


Αυςϊγαοϊ 


ΑΙΙΠοιΡΗ ποῖ οχαοῖ]γ α ρΓγασϊἰσαἰ ΠαπαροοΚκ {οι ἴπα πιἰΙζαιγ οἱ Εμ] οἱ ςἰγαϊεριες απά 
ϊπεογεῖίσα[ ἴγθαϊϊσας ΟΠ 1Ναἵ, ΚοκαµΠππαπος οἱγαϊθρίκοη ἰς α Ἰθχὶ υπίαιθ ἰΠ ἴῖς Κίπα 
Ρ6σαυςθ ΟΕ Ιῖς «οεἰία| οοηϊαχῖ. Ιῖς μπἰαµεηθςς ἄοες ποῖ ςἴορ Πθ6. [ἰ ργονίαες αη ἰπιαρθ οἵ 
ρυβΙίο απαά ργἰναῖς Βγζαηϊίης [τα {Γοπι ννἰτΠίη. ΙΤ ἰς α Πνίπρ ἵθςίπιοηγ ἵο ΠἰςζογίορΓαρΗγ, 
ΝΝΠΙΟΠ Ἱγίες ἴο αΓανν 5οσἰα ἰη[ογπιαϊϊίοη αροιῖ Τίς ν6ιγ ςεηςϊτίνο ρογίοά οἵ Βγζαηίίηε [116. 
Της 141Π οθηζΗΓγ ἶς α οθηϊμγ οἱ ἰμγπιοί! Πα ργαά μα Ίοςς οἱ ἴθγγίίοιγ Του ἴπα Βγζαηίίπα 
ΕπιρἰΓγθ. Της ρΓασια| «ΠΓίπκαρς οἵ ἴπε Επιρἰγθ απα ἱηςθαειμγίῖγ οἳ ἴῃα ρθορἰς Ιἰνίηρ ἰη Ιῖς 
ϊθγγίογίας ἰς ονἰασηϊ τηγοιρηουί ἴῃθ ἰαχί. 


Στην παρούσα µελέτη θα προσπαθήσουμε να σκιαγραφήσουµε την εικόνα της 
κοινωνικής ζωής των Βυζαντινών κατά τον 119 αιώνα, ἐτσι όπως προκύπτει απὀ την 
ανάγνωση του Στρατηγικού του Κεκαυμένου. Η Αυτοκρατορία στα συγκεκριµένα 
χωροχρονικά πλαίσια παρουσιάζει έντονο ενδιαφέρον, διότι από τη µία παρατηρείται 
σχετική αναβάθµιση του πνευματικού τοµέα και απὀ την άλλη ηθική κρίση και 
εμφύλιοι σπαραγµοί.. Η ηθική κρίση, ο εμφύλιος σπαραγµός και η πνευματική 
αναβάθμιση, αν και στοιχεία αντιφατικάἀ, επηρεάζουν τη ζωή των ανθρώπων σε ένα 
ομοιογενές κράτος, πόσο μάλλον στη Βυζαντινή Αυτοκρατορία, που συγκροτείται απὀ 
ένα συνοθύλευµα λαών µε µόνα στοιχεία ενότητας τη χριστιανική πίστη και την 
υπηρεσία τους στην Αυτοκρατορία”. 

Μέσω των διακριτών, συγκεκριμένων στοιχείων που αναφέρονται αναλυτικά στο 
Στρατηγικόν του Κεκαυμένου και τον προσωπικὀ χαρακτήρα της βυζαντινής 
λογοτεχνίας, θα προσπαθήσουμε να παρατηρήσουμε τις γενικότερες ιδεολογικές 
αρχές που διέπουν την κοινωνική ζωή και τις ταξικές διαφορές, που τόσο έντονα 
προβάλλουν στη ζωήτου Βυζαντίου κατά τον 119 αιώνα. 


Κοινωνικός, πολιτικός και θρησκευτικός χαρακτήρας του Βυζάντιου κατά τον 11ο 
αιώνα 


Προκειμένου να γίνουν κατανοητές οι αναφορές του Κεκαυμένου και οι κοινωνικές του 
απόψεις, χρειάζεται να ρίξουµε µια µατιά στο κοινωνικό, πολιτικό και οικονομικό 
περιβάλλον, µέσα στο οποίο καταγράφτηκαν. Πλαισιωμένη απὀ πολλές Φυλές, µε 
αλλεπάλληλες ενθρονίσεις αυτοκρατόρων που δεν είχαν την πολυτέλεια πολλαπλών 
επιλογών”, η Βυζαντινή Αυτοκρατορία αποκτά έναν ιδιάζοντα χαρακτήρα. Ο κρατικός 
της μηχανισμός είναι διάτρητος εξαιτίας των κυβερνητικών υπαλλήλων που 
εξαγοράζονται’ και η θρησκευτική ιεραρχία βρίθει κληρικών που ουδεμία σχέση έχουν 
µε το «θείο έργο».. Το εµπόριο, παρόλη την αναπτυσσόμενη εμπορική σχέση µε τη 

Δύση”, είναι επισφαλές», όπως και κάθε επαγγελματική ενασχόληση”. Συνεπώς, η 
γενική εικόνα της συγκεκριµένης περιόδου αποκτά χαρακτηριστική µορφή, η οποία σε 
ορισμένες περιπτώσεις διαθέτει αντιφατικά στοιχεία µε ποικίλες ερμηνείες απὀ µέρους 
των ιστορικών. 

Μετά την εποχή του Βασίλειου Β᾽ Βουλγαροκτόνου και έχοντας διανύσει πρώτο 
τέταρτο του 11ου αιώνα, το Βυζάντιο (1025) περνά σε µια πορεία παρακμής, ως 
αποτέλεσµα των συγκρούσεων μεταξύ πολιτικών και στρατιωτικών και της διαρκώς 
αυξανόμενης φορολογικής επιβάρυνσης των επαρχιών’. Στο τέλος της μακεδονικής 
δυναστείας, οι κίνδυνοι στην εξωτερική πολιτική και η παρακμή του οικονομικού και 
κοινωνικού συστήµατος καθιστούν την εποχή των Κομνηνών και των Αγγέλων µία απὀ 
τις κρισιµότερες της βυζαντινής ιστορίας. Είναι µια εποχή διείσδυσης των οικονοµικών 
δυνάμεων της Δύσης'; και άσκησης πιέσεων για την παροχή οικονοµικών προνομίων. 
Οι Βυζαντινοί έρχονται σε επαφή µε τους δυτικούς φεουδαρχικούς θεσμούς, ενώ η 
δηµιουργία λατινικών κρατιδίων στην Ανατολή απὀ τους Σταυροφόρους γίνεται 
καθοριστική για τις σχέσεις των Βυζαντινών µε τη Δύση΄”. 

Οι Νορμανδοί, οι Σελτζούκοι, οι Ούγγροι, οι Σέρβοι και οι Βούλγαροι σε αυτή την 
περίοδο είναι οι σημαντικότεροι αντίπαλοι του Βυζαντίου. Η έλλειψη σημαντικών 
στρατιωτικὠν δυνάµεων οδηγεί τους βυζαντινούς αυτοκράτορες και κυρίως τους 
διαδόχους του Αλέξιου Α΄ Κομνηνού σε ένα πλέγμα μεταβαλλόμενων συμμαχιών και 
μεταρρυθµιστικών προγράµµατων΄”, τα οποία έχουν άµεσες επιπτώσεις στην κοινωνική 
ζωήτης Αυτοκρατορίας. 

Η πολιτική απὀ το 1081 ὡς το τέλος του αιώνα και της περιόδου γενικότερα (1208), 
χαρακτηρίζεται απὀ την ανάπτυξη της µεγάλης γαιοκτησίας''. Οι εκχωρήσεις γαιών 
ήταν τµήµα των γενικότερων εκχωρήσεων και παραχωρήσεων σε ιδιώτες µέσω της 
χαριστικής δωρεάς" και της πρόνοιας:.. Το αποτέλεσµα όλης αυτής της πολιτικής είναι 
μεν η αυξημένη παραγωγή γεωργικών προϊόντων, αλλά επίσης η απώλεια εσόδων απὀ 
µέρους του κράτους, καθώς ο δικαιούχος της πρόνοιας κατείχε στο παραχωρούµενο 
κτήµα και τους καλλιεργητές του όλα τα οικονομικά και Φορολογικά δικαιώµατα που 
ανήκαν προηγούμενα στο κράτος. 

Είναι φυσικό, λοιπόν, συνεπεία της αὐξησης των μεγάλων ιδιοκτησιών οι μεγάλοι 
αριστοκράτες γαιοκτήμονες να κερδίζουν σταθερά δύναμη, αποκτώντας περισσότερη 
ανεξαρτησία έναντι του κράτους. Έτσι, αναπτύσσεται ένας ιδιότυπος Φφεουδαρχισµός 

1 Δηλαδή την κατοχή και εκμετάλλευση μεγάλων εκτάσεων γης απὀ λίγους 
γαιοκτήμονες. Η ανάπτυξη αυτή σημειώθηκε γιατί η Αυτοκρατορία χρησιμοποιούσε όλο και 
περισσότερο μισθοφόρους, µη ενδιαφερόμενη για την τύχη των μικρών ελεύθερων γεωργών 
που επάνδρωναν ωςτότετο στρατό. Οι μικροί ελεύθεροι γεωργοί άρχισαν να καταστρέφονται 
οικονομικά, υποφέροντας κυρίως από την εκμετάλλευση πλουσίων που υπενοικίαζαν τη 
Φορολογία από το κράτος. 

Ἰχαριστική δωρεά είναι η υπό αίρεση παραχώρηση διάφορων εκκλησιαστικών 
ιδρυμάτων και των περιουσιών τους σελαϊκά ή εκκλησιαστικά πρόσωπα. 

ΊδΊῃε τη λέξη πρόνοια εννοείται η εκχώρηση των φόρων κρατικών γαιών, των 
εξαρτηµένων καλλιεργητών τους και των υποχρεὠσεώντους σε υπηκόους της Αυτοκρατορίας 
ὡς ανταμοιβή για την παροχή υπηρεσιών στο κράτος. 


46 


γοργά στην Αυτοκρατορία ΄’, ο οποίος ωστόσο δεν έχει σχέση µε την έννοια που δίνει η 
ιστοριογραφία στον όρο, όταν περιγράφει τη δυτική κοινωνία!΄.. Είναι σηµαντικό να 
σημειώσουμε εδώ τι απὀ τον 7ο αι. και αργότερον οι ανεξάρτητοι μικροί ἡ 
εξαρτηµένοι αγρότες υπήρξαν οι κύριοι φΦοροδότες του κράτους και προστάτες των 
συνόρων της αυτοκρατορίας ξ. Σε ό,τι αφορά στη βιοτεχνία, έχουµε έναν τοµέα που 
ανθεί, παρόλη την επισφαλή θέση της οικονοµίας και τις διαρκείς υποτιμήσεις του 
βυζαντινού νομίσματος”, εξαιτίας της αναζωογόνησης των περιφερειακών αστικών 
κέντρων και της δημιουργίας νέων πόλεων”. 

Στην ἴδια περίοδο ενισχύεται η προσωπικότητα του μοναχικού θεσμού, καθώς και η 
ανεξαρτησία του έναντι της εκκλησιαστικής ιεραρχίας, µε αποτέλεσµα ο μοναχισμός ως 
Κίνημα να αποκτήσει ακόµη και πολιτική δύναμη”:. Η μυστικιστική τάση κυριαρχεί στην 
Ορθοδοξία, έναντι της διαφωτιστικής και ουμανιστικής προσέγγισης του Ιωάννη 
Ψελλού”, µε τις ανάλογες κοινωνικές επιπτώσεις. Οι αξιώσεις των αγίων στη σοφία 
µέσω της άγνοιας ήταν πρόκληση στις αξιώσεις των φιλοσόφων να λειτουργούν ως 
Κριτές της Κοινωνίας µε τη γνώση και τη δύναμη της λογικής”. 

Με βάση την παραπάνω συνοπτική θεώρηση, μπορούμε να περάσουμε σε µια κριτική 
προσέγγιση των απόψεων του Κεκαυμένου στο Στρατηγικόν. 


Κεκαυμένος: Μια κριτική µατιά στην κοινωνική ζωήτου 11ου αι. 


Μελετώνταςτις απόψεις του Κεκαυμένου για το σπίτι και τις ιδιωτικές υποθέσεις, είναι 
δυνατόν να ανάγουµε την οπτική γωνία του συγγραφέα σε γενικότερες αρχές που 
διέπουν ιστορικά τη βυζαντινή κοινωνική ζωή κατά τον 11ο αι. Στην παρ. 35 περί 
φροντίδας του νοικοκυριού΄΄, ο συγγραφέας ισχυρίζεται πως «δεν υπάρχει καλύτερος 
πόρος ζωής από το να εργάζεσαι τη γη». Η αγροτική οικονοµία κατά τον 11ο αιώνα 
γενικά ανθεί στο Βυζάντιο” και φαίνεται μάλιστα πως οι Βυζαντινοί σε ορισμένους 
κλάδους της γεωργικής παραγωγής, όπως η µελισσοκοµία, ήταν περισσότερο 
προηγµένοι απὀ τους αγρότες της Δύσης. Ανοδική, επίσης πορεία ακολουθεί η 
κτηνοτροφία, σε σηµείο που παρατηρούνται εξαγωγές κρεάτων απὀ ιταλούς έµπορους 
προς τη Δύση”. Είναι λογικό, λοιπόν, να θεωρείται η αγροτική ενασχόληση πόρος ζωής, 
αν και απ’ ό,τι Φαίνεται ο Κεκαυμένος ανήκει σε εύπορη οικογένεια, η οποία δεν έχει 
εμπλακεί στο σκληρό για τους ἀνεξάρτητους αγρότες -με μικρό κλήρο- σύστημα 
δανεισμού. Άλλωστε ο συγγραφέας είναι ενάντιος στο δανεισμό και τον θεωρεί πηγή 
κακών 


Στην παρ. 36 αναφέρεται στο ρόλο της πίστης και της ακολουδίας της λειτουργίας στη 
ζωή του ατόμου, θεωρώντας πως είναι το υπόβαθρο για τη σωτηρία της ψυχής. 
Αληθεύει το γεγονός πως οι Βυζαντινοί παρουσιάζονται εν γένει πιστοί σε κάθε στιγµή 
της ζωής τους. Ωστόσο, οι δυτικοί συγγραφείς σε πολλές περιπτώσεις, 

εντυπωσιασμένοι απὀ τα σκάνδαλα της αυλής και την κοσμική λάμψη του ορθόδοξου 
τελετουργικού, αμφισβήτησαν την ηθική συνοχή του βυζαντινού Χριστιανισμού”. Το 
θρησκευτικό πεδίο κεντρίζειτο ενδιαφέρον του ερευνητή, γιατί παρόλο που η εκκλησία 
περιφρονούσε την καθομιλουμένη, δεν έμεινε ανεπηρέαστη απὀ τις σημαντικές 
Κοινωνικές και πολιτισμικές εξελίξεις αυτής της περιόδου”΄-. Αντίθετα έγινε, ενίοτε, το 
επίκεντρο τέτοιων αλλαγών, όπως Φαίνεται στις τάσεις εξατοµίκευσης της ζωής µέσω 
του μοναχισμού, ή στο θέµα της λαϊκής πατρωνείας της ζωής των μοναστηριών”. 

Στην παρ.37 εκφράζειτην απέχθειά του για τις οικονομικές υπηρεσίες του δημοσίου και 
τα καθήκοντα του φοροεισπράκτορα, και αντιτίθεται στο ισχύον σύστημα είσπραξης 
φόρων”, θεωρώντας πως βλάπτει οικονομικά τον ανάδοχο και επιπλέον μειώνει τη 
δηµόσια εικόνα του. Είναι κριτικός απέναντι στο σύστηµα είσπραξης φόρων και την 
επιβολή επιπρόσθετων φόρων στις επαρχίες, γιατί η επικρατούσα πρακτική έδωσε µια 
καλή ευκαιρία στους αυτοκρατορικούς πράκτορες µια καλή ευκαιρία να 
εκμεταλλεύονται τους ανθρώπους των επαρχιών; Αντίθετος επίσης παρουσιάζεται και 
στο θέµα της εξαγοράς αξιωμάτων (παρ.θθ). Γεγονός είναι ότι η αδιάκριτη παραχώρηση 
τιµητικών τίτλων µέσω της εξαγοράς διατάραξε το ισχύον σύστημα αξιών και 
επιβάρυνε σηµαντικά το κρατικό θησαυροφυλάκιο. Μόνο στην περίοδοτου Νικηφόρου 
Βοτανειάτη ο αριθµός των αυλικών πλησίαζε τις δέκα χιλιάδες και ο Βοτανειάτης δεν 
μπορούσε να πληρώσειτις συντάξεις που δικαιούνταν να αποκτήσουν”. 


Διάχυτες στο Γ΄ Μέρος του Στρατηγικού οι απόψεις του Κεκαυμένου για τη δοµή της 
οικογένειας, δείχνουν προς την κατεύθυνση της «πυρηνικής οικογένειας», σε 
αντανάκλαση της δοµής της αυτοκρατορικής οικογένειας”. Η επιστροφή στην πυρηνική 
οικογένεια εἶίναι ένα απὀ τα βασικά χαρακτηριστικά της κοινωνικής ζωής της 
Αυτοκρατορίας. Απλό συλλογικό Κύτταρο η βυζαντινή οικογένεια ζει και 
ὁραστηριοποιείται µέσα στο σπίτι της, στο οποίο ο ρόλος της γυναίκας είναι ουσιώδης. 
Η αρχή και οι κανόνες της τεκνοποίησης είναι συνδεδεμένοι αποκλειστικά µε το γάμο, 
μοναδική Φυσική και νόμιμη ένωση στα μάτια του νομοθέτη. Ο Κεκαυμένος 
παρουσιάζεται αντίθετος προς το δεύτερο γάμο (παρ. 957), ο οποίος ουσιαστικά 
επιτράπηκε νομοθετικά µετά τον 6ο αιώνα, καθώς ζει σε µια περίοδο κατά την οποία τα 
οικογενειακά ήθη αλλάζουν και η µοιχεία ή οι εξώγαμοι δεσμοί αντιμετωπίζονται µε 
συγκατάβαση”. Πρωταρχικό του μέλημα, λοιπόν, είναι να προφυλάξει τη δική του 
οικογένεια απὀ την νεοεμφανιζόµενη ελευθεριότητα των ηθών. Με βάση αυτό το 
στοιχείο εκφράζει αρκετά συντηρητικά τις απόψεις του για τη θέση της γυναίκας στην 
κοινωνία, αλλά και την έντονη καχυποψία του στις κοινωνικές σχέσεις. 

Αποτέλεσμα της εµµονής στην ιδέα της πυρηνικής οικογένειας είναι το γεγονός πως η 
ζωή παίρνει έναν αυστηρά ιδιωτικό χαρακτήρα. Το θέατρο, τα κοσµικά κτήρια σε ρυθµό 
βασιλικής και οι στοές, άλλοτε χώροι εμπορίου, συναλλαγής και συνάθροισης, έχουν 
εξαφανιστεί. Ο ιππόδροµος επιζεί µόνο στην Κωνσταντινούπολη, αλλά λειτουργεί λίγες 


“ αμοι 1998, 222. 

2 λαϊκή πατρωνία θεωρείται η µεταφορά, µέσω του θεσμού της χαριστικής δωρεάς, 

3 Βλ.Ίδρυμα Μείζονος Ελληνισμού: 
Πιῖρ://ννννν2.[ηνν.σΓ/εΏΓοηος/09/ο/1081/ἱπαεχ.Πίπι 

-δα βῃροἱά 1997, 168. 

3Ί Αηρο[α 1997, 164. 

"ΖΓάσπαρης κ.ά. 1999, 34-50. 

"Σοι]]οι 1998, 252. 


4δ 


μέρες τον χρὀνο, ὡς τόπος αυτοκρατορικών τελετών. Ο κόσμος περνά τη ζωή του µέσα 
στα σπίτια µε τρόπο πολύ διαφορετικό απ’ ότι στο παρελθόν”. 

Ένα άλλο ενδιαφέρον στοιχείο αφορά στη θέση των γυναικών στο κοινωνικό πλέγμα 
του βυζαντινού βίου. Στις παραγράφους 39 και 51 του Στρατηγικού διακρίνονται οι 
απόψεις του συγγραφέα για τη Νέση των γυναικών. Η γυναίκα ως κόρη και κατόπιν ως 
σύζυγος βρίσκεται ουσιαστικά υπό περιορισμό. Απαγορεύεται να τη βλέπουν ξένα 
μάτια, ακόµη και εκείνα των Φίλων της οικογένειας. Είναι υποχρεωμένη να 
παντρεύεται νέα και να είναι εντελώς υποταγµένη στον άντρα της. Είναι µια µορφή του 
γυναικωνίτη και όχι της κοινωνικής ζωής”. Οι ενασχολήσεις της επικεντρώνονται στην 
ανάγνωση των Γραφών και τα οικιακά. Οφείλει να απέχει απὀ τις διασκεδάσεις της 
πόλης και δεν κάνει παρέα µε ελαφρές γυναίκες ή άνδρες που δεν αρέσουν στον άνδρα 
της. Τούτη την εικόνα προβάλλουν οι διανοούμενοι της βυζαντινής κοινωνίας, οι 
άνθρωποι της θρησκείας και οι λόγιοι". Το ανώτατο όριο της εκλέπτυνσής και του 
στολίσµατός της είναι τα πολύ λεπτά υφάσματα, παρά τις σχετικές επικρίσεις της 
Εκκλησίας. 

Το ελεύθερο διαζύγιο και η χωριστή περιουσία των συζύγων, στοιχεία της ρωμαϊκής 
κοινωνίας που αναγνωρίζονταν στο Βυζάντιο ως τον 8ο αιώνα απὀ τον Ιουστινιάνειο 
Κώδικα, έχουν πλέον αντικατασταθεί απὀ την έννοια της οικογενειακής περιουσίας ως 
αδιαίρετου συνόλου. Τούτο το στοιχείο περιόρισε σηµαντικά τις ελευθερίες της και τη 
δυνατότητά της για αυτοδιάθεση. Η γυναίκα βγαίνει και πάλι απὀ το γυναικωνίτη προς 
το τέλος του 11ου αι. και η αλλαγή ξεκινά από τους αυτοκρατορικούς και 
αριστοκρατικούς κύκλους, Τότε εμφανίζονται αρκετές δραστήριες, μορφωμένες και 
πολιτικά οξυδερκείς γυναίκες, όπως η Άννα Δαλασσηνή, επίσηµη συγκυβερνήτης µε το 
γιο της αυτοκράτορα Αλέξιο Α΄ ή η Ειρήνη Δούκαινα, σύζυγος του Αλέξιου Α΄, που 
ακολουθούσε τον αυτοκράτορα ακόµη και στις εκστρατείες του. Γυναίκες όπως η 
Ειρήνη, η χήρα του Ανδρόνικου, που υπήρξε προστάτιδα και χορηγός πολλών λογίων 
και συγγραφέων”. 


Άλλες παράμετροι που αναδεικνύονται µέσα από τη γραφή του Κεκαυμένου είναι οι 
σχέσεις οικογένειας και παιδιών. Αν και ο Κεκαυμένος δεν υποστηρίζει τη σωματική 
τιμωρία, εντούτοις η συμβουλή του είναι «να τους µαστιγώνεις, όχι µε ραθδί αλλά µε 
τα λόγια, και δεν δα μµαστιγωδούν ποτέ απὀ κανέναν άλλον» (παρ. 56). Σε ἀλλο σηµείο 
(παρ. 45), µιλά για σεβασμό απέναντι στους γιους και τις κόρες, ως παραδειγματική 
συμπεριφορά απὀ την οποία θα αντλήσουν οι νέοι. Η παρατήρησή του ὠστόσο είναι 
ὠφελιμιστική, στο βαθµό που επιθυμεί σε αντάλλαγμα την ίδια συμπεριφορά 
σεβασμού απὀ τα παιδιά του όταν μεγαλώσουν. Στην πραγματικότητα στη βυζαντινή 
κοινωνία ὀποιος αγαπά πολύ τιμωρεί πολύ. Οι σωματικές τιμωρίες συνιστώνται, όπως 
και οι επιπλήξεις. Η ανατροφή των παιδιών επεκτείνεται και στην επίβλεψη των 
συναναστροφὠν τους και δεν τους επιτρέπεται να δημιουργήσουν σχέσεις µε παιδιά 
κακής ή υποδεέστερης ανατροφής. Η οικογένεια σηµαίνει για τα παιδιά σεβασμό προς 
τους γονείς, υποταγή και υπακοή και δεν ελπίζουν σε οποιαδήποτε άλλη αμοιβή από 
την ικανοποίηση ότι έχουν ευχαριστήσει τον πατέρατους... 


Το κλειδί για την περαιτέρω κοινωνική καταξίωση των παιδιών είναι η εκπαίδευση, 
γεγονός στο οποίο δεν αναφέρεται ο Κεκαυμένος. Οι μοναδικές παραινέσεις του 
αφορούν στην προσεκτική ανάγνωση των βιβλίων και των Γραφών. (παρ. 46,63). 
Ουσιαστικά το εκπαιδευτικό πρόγραµµα στο Βυζάντιο, ιδιωτικό στη Φύση του, έχει 

ελάχιστα αλλάξει απὀ την ελληνιστική περίοδο και έχει ως επἰκεντρό του τη ρητορική. 
Στα Κλασικά κείµενα έχουν προστεθεί οι χριστιανοί συγγραφείς, αλλά ο στόχος είναι 
ένας, η εκμάθηση της ελληνικής γλὠσσας”.. Στην ανώτερη εκπαίδευση περνούν -- 
συγκριτικά µε το μέγεθος της Αυτοκρατορίας- λίγοι και το γνωστικό της αντικείµενο 
περιλαμβάνει τη ρητορική, τη Φιλοσοφία, τη γεωμετρία και την αστρονομία, αν 
κρίνουμε απὀ τις καθηγητικές θέσεις που εξήγγειλε ο αυτοκράτορας Κωνσταντίνος Ζ΄ 
Πορφυρογέννητος (945-959). Ο στόχος της ανώτερης εκπαίδευσης Φαίνεται πως είναι 
ως επί το πλείστον η παραγωγή ικανών διοικητικών υπαλλήλων, ενώ απὀ τον 11ο αι. 
εισάγεται η δυναμική κριτική σκέψη και όχι η απλή αποστήθιση ως διανοητική 
πειθαρχία, μαζί µε ορισμένες αλλαγές στους θεσμούς και τις τεχνικές της 
διδασκαλίας”. 

Ένα άλλο θέµα στο οποίο χρειάζεται να δοθεί κάποια έµφαση, είναι το γεγονός της 
έντονης καχυποψίας την οποία εκφράζει ο συγγραφέας, απέναντι σε όσους δε 
βρίσκονται µέσα στον οικογενειακό ιστὀ. Στις παραγράφους 39, 40 και 41 συμβουλεύει 
να «μη φιλοξενούνται φίλοι στο σπίτι», «να µη φανερώνεις σε κανέναν τα μυστικά σου» 
και «πώς να διαλέγεις τους φίλους σου». Οι παραινέσεις του είναι ενδεικτικές ενός 
Κλίματος καχυποψίας, της κοινωνικής απομόνωσης που διακρίνει την πυρηνική 
οικογένεια και του ιδιωτικού συμφέροντος, που έχει εισχωρήσει σε όλες σχεδόν τις 
πτυχές της κοινωνικής ζωής”. Ωστόσο, θα πρέπει να λάβουμε υπόψιν µας πως ο ο 
Κεκαυμένος έζησε σε ένα δύσκολο αιώνα και οι απόψεις του αντικατοπτρίζουν µια 
κοινωνία σε κατάσταση αβεβαιότητας και ανησυχίας, µε έντονο συναγωνισμό για να 
αδράξει κανείςτις ευκαιρίες που πρόσφερε η διάλυση της παλαιάς τάξης πραγμάτων. 
Στις παρ. 55 και 61 καταφέρεται εναντίον των ιατρών και των µάντεων. Τους θεωρεί 
τσαρλατάνους, µε μοναδικό τους στόχο να απομυζούν τους ασθενείς οι πρὠτοι, τους 
αδαείς οι δεύτεροι. Ουσιαστικά, η στάση των Βυζαντινών απέναντι στην ιατρική 
διαφοροποιήθηκε μεταξύ 9ου και 12ου αιώνα. Ενώ τον 9ο αιώνα δε γίνεται σηµαντική 
αναφορά στην ὐπαρξή τους, εκτός ελάχιστων περιπτώσεων µε ασαφές περιεχόµενο, 
στα τέλη του 10ου αιώνα οι γιατροί περιγράφονται λεπτομερώς ως Φιλοχρήματοι και 
ανίκανοι να θεραπεύσουν τους ασθενείς τους. Ωστόσο, όπως και στις άλλες επιστήμες 
η κυριότερη συνεισφορά των βυζαντινών στην Ιατρική ήταν η διατήρηση της κλασικής 
Κληρονομιάς”. Κατά τον 12ο αιώνα η ιατρική αντιμετωπίζεται µε σκωπτική μάλλον 
διάθεση, αλλά οι εξελίξεις της στον οργανωτικό τοµέα δείχνουν µια πειραματική 
λειτουργικότητα, όπως Φαίνεται στην περίπτωση της επιστημονικής ανατομίας”. Για 
τους µάντεις περιγραφή δίνει ο Θεόδωρος Βαλσάμων, ο οποίος αναφέρει ότι ακόµη και 
οι πιο συνετοί χρησιμοποιούσαν µαντικές πρακτικές για να εξασφαλίσουν τη γνώση του 
μέλλοντος”, γεγονός που φαντάζει λογικό σε εποχές ανασφάλειας και όχι για το 
Βυζάντιο µόνον. 

Στην παρ. 58 ο συγγραφέας του Στρατηγικού αναφέρεται στο «πώς να φέρεται ο 
τοπικός ευγενής στους ανδρώπους της περιοχής του», ἐτσι ὡὦστε να µην ξεσηκωθούν 
εναντίον του, γεγονός που µας οδηγεί στο θέµα της διαστρωµάτωσης στις τοπικές 
κοινωνίες. Σε κάθε τοπική κοινωνία, αγροτική ή αστική υπάρχουν άρχοντες που παίζουν 
κυρίαρχο ρόλο ως επικεφαλής της τοπικής διοίκησης. Αυτοί οι άρχοντες µέλη 
αριστοκρατικών οικογενειών της επαρχίας ήρθαν συχνά σε σύγκρουση µε την κεντρική 

εξουσία, ξεσηκώνοντας Και τον υπόλοιπο πληθυσµό”’”. Στην πραγματικότητα έπαιζαν το 
ρόλο του «προστάτη» ή πάτρωνα, ιδιαίτερα στην επαρχία, όπου στην πλειοψηφία τους 
οι αγρότες ήταν εξαρτηµένοι απὀ κάποιον µεγαλοϊδιοκτήτη. Την εξουσία του ο 
γαιοκτήµων την ασκούσε µε διάφορους τρόπους. Παράλληλα µετις εκτάσεις γης, όπου 
δούλευαν εξαρτηµένοι αγρότες ή πάροικοι”ὁ ἡ εκείνες στις οποίες εργάζονταν µισδίοι 
και δούλοι, οι βυζαντινοί γαιοκτήμονες είχαν και τα λεγόμενα άυλα δικαιώµατα, που 
τους επέτρεπαν να οικειοποιούνται την πρόσθετη εργασία ελεύθερων 
Φορολογούμενων αγροτών”'. 


Συμπεράσματα 

Με βάση τα παραπάνω, μπορούμε να διατυπώσουµε την άποψη πως η βυζαντινή 
κοινωνία ήταν εξατομικευμένη µε εξέχοντα το ρόλο της πυρηνικής οικογένειας σε όλα 
τα επίπεδα του κοινωνικού ιστού”. Οι εξελίξεις στη θρησκεία και τη φιλοσοφία έφεραν 
στην επιφάνεια τον άγιο και τον φιλόσοφο, τον µυστικιστή και τον ουμανιστή. Ωστόσο 
όλοι, ο καθένας µε διαφορετικὀ τρόπο, υπογράμιζαν τη σηµασία της ατομικής 
εμπειρίας”. Με αυτόν τον τρόπο υπήρξε µια αλλαγή προοπτικής, µια αίσθηση 
αποπροσανατολισμού απὀ τις παραδοσιακές αξίες, η οποία κλυδώνισε τον κοινωνικό 
ιστὀ. Η αποκατάσταση της αίσθησης της κατεύθυνσης θα μπορούσε να είναι το βασικό 
μέλημα οποιουδήποτε αυτοκράτορα. Ωστόσο, το χάος που ακολούθησε την ήττα του 
Μαντζικέρτ (1071) δεν ευνόησε τέτοιες διευθετήσεις. Άλλωστε στη βυζαντινή κοινωνία 
της συγκεκριμένης περιόδου δεν υπήρχε κάποιο καθαρό σχήμα, µε τις κοινωνικές 
διακρίσεις να γίνονται πιο θολές. Υπήρχαν αρκετές ευκαιρίες για πρόοδο και ακόµη 
περισσότερες για δωροδοκίες και ραδιουργίες. 

Επίσης, παρά τις αρχές της για ισότητα σε όλους, αρχές που επέτρεψαν για ένα 
διάστηµα την άνοδο αντιπροσώπων των μεσαίων στρωμάτων, η βυζαντινή κοινωνία 
παρέμεινε αριστοκρατική και ιεραρχηµένη. Ἠταν πρακτικά µια κοινωνία υπακοής στον 
Αυτοκράτορα, τον πάτρωνα, τον αφέντη της οικογένειας, τον εκάστοτε ισχυρότερο. Η 
οικονομική παρακμή αυτής της κοινωνίας και οι αρχαϊκές δοµές της βιοτεχνίας και του 
εμπορίου της, την οδήγησαν σε στασιμότητα και την κατέστησαν σε ένα βαθµό ανίκανη 
να παρακολουθήσει τις εξελίξεις του υπόλοιπου μεσογειακού κόσμου. Όταν 
προσπάθησε να αποκαταστήσει τις σχετικές ισορροπίες, οι στρατιωτικές εξελίξεις την 
οδήγησαν στην περαιτέρω συρρίκνωσήτης".. 

Στο φως των παραπάνω εξελίξεων η απαισιοδοξία του Κεκαυμένου, η τάση του προς 
την παλαιά τάξη πραγμάτων, ενσωματωμένη στο αυτοκρατορικό αξίωμα, η 
περιφρόνησή του προς τους δημόσιους υπάλληλους που κινούσαν τα νήματα της 
εξουσίας Φαίνεται εν µέρει δικαιολογημένη, αλλά δεν ερμηνεύει τα ρεύματα του 
κοινωνικού αναβρασμού, ο οποίος θεωρήθηκε απὀ αρκετούς ιστορικούς ως ὠριµότητα 
µιας κοινωνίας για αλλαγές”. 

